1.4 การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจก่อสร้าง ได้รับความเชื่อถือมาเป็นระยะเวลากว่า 40 ปี
และเป็นที่รู้จักในฐานะผู้ให้บริการด้านวิศวกรรมก่อสร้าง
และให้บริการแก่อุตสาหกรรมพลังงานโดยเฉพาะด้านน้ำมันและก๊าซธรรมชาติ ซึ่งที่ผ่านมาบริษัทฯ
ได้มีการพัฒนาอย่างต่อเนื่องในธุรกิจการผลิตน้ำมันและก๊าซธรรมชาติจากต้นน้ำถึงปลายน้ำ
รวมไปถึงปิโตรเคมี ซึ่งลูกค้าของบริษัทฯ มีทั้งจากในและต่างประเทศ

ในปี 2553 บริษัทฯ ได้ให้บริการด้านงานวิศวกรรมและการก่อสร้าง
ให้บริการดูแลรักษาและซ่อมแซมอุปกรณ์ต่างๆ แก่บริษัทผลิตน้ำมันและก๊าซธรรมชาติ
รวมไปถึงได้ส่งผู้มีประสบการณ์ไปปฏิบัติงานทั้งบนฝั่งและนอกชายฝั่ง (Onshore & Offshore)
ทั้งในและต่างประเทศ โดยคำนึงถึงคุณภาพและความปลอดภัยในระดับสากลเป็นหลัก

ธุรกิจของบริษัทฯ สามารถแบ่งออกได้เป็น 2 กลุ่มหลัก ดังนี้

(1) กลุ่มธุรกิจเกี่ยวกับไฮโดรคาร์บอน (Hydrocarbons)

ธุรกิจเกี่ยวกับไฮโดรคาร์บอน ครอบคลุมถึงงานที่บริษัทฯ
ผลิตและให้บริการแก่ลูกค้าในอุตสาหกรรมน้ำมัน ก๊าซธรรมชาติ และปิโตรเคมี งานที่บริษัทฯ
เสนอมีตั้งแต่การบริการด้านออกแบบวิศวกรรมและขบวนการการผลิต
ผลิตประกอบและติดตั้งโครงสร้าง ตลอดจนถึงช่วงการปฏิบัติงาน และการซ่อมบำรุง

กว่า 40 ปีที่ผ่านมา บริษัทฯ ได้พิสูจน์แล้วว่ามีความสามารถในการปฏิบัติงานได้ถูกต้องตามข้อตกลง
ทั้งในด้านคุณภาพ เวลา และงบประมาณที่กำหนด
วิศวกรและพนักงานมีประสบการณ์จากหลากหลายโครงการ อาทิเช่น
การก่อสร้างศูนย์กลางของอุตสาหกรรมปิโตรเคมี (Petrochemical Complexes) โรงไฟฟ้า
โรงกลั่นน้ำมันและก๊าซธรรมชาติ เป็นต้น ซึ่งงานเหล่านี้ได้มาตรฐานระดับสากล

นอกจากนี้ บริษัท พี เอ อี เทคนิคอล เซอร์วิส จำกัด ซึ่งถือหุ้นทั้งหมดโดยบริษัทฯ
ถือเป็นบริษัทชั้นนำในงานบริการด้านการตรวจสอบ หรือสอบเทียบงานเชื่อม อุปกรณ์ เครื่องมือต่างๆ
ตามหลักมาตรฐานและข้อกำหนดสากล
โดยเสนอบริการเป็นผู้ตรวจสอบอิสระให้แก่งานก่อสร้างงานบำรุงรักษา
ทั้งในภาคเอกชนและราชการ

(2) กลุ่มธุรกิจเกี่ยวกับโครงสร้างพื้นฐาน (Infrastructures)

นอกจากธุรกิจด้านไฮโดรคาร์บอน บริษัทฯ ได้ประกอบกิจการเกี่ยวกับการเตรียมโครงสร้างพื้นฐาน
ได้แก่ การเตรียมวิศวกรรมโยธาสำหรับพลังงานและระบบสาธารณูปโภคพื้นฐาน
ตลอดจนโรงงานอุตสาหกรรม อาคารสำนักงานและที่พักอาศัย เป็นต้น ที่ผ่านมาบริษัทฯ
ได้รับความไว้วางใจจากลูกค้าให้ดูแลโครงการต่างๆ เป็นจำนวนมาก

1.4.1 ลักษณะผลิตภัณฑ์และบริการ

1.4.1.1 กลุ่มธุรกิจเกี่ยวกับไฮโดรคาร์บอน (Hydrocarbons)

ประกอบด้วยงาน 3 ส่วนหลัก ตั้งแต่งานออกแบบทางวิศวกรรม (Engineering)
งานด้านการจัดหา จัดซื้อ (Procurement) และการก่อสร้าง (Construction)
ซึ่งสำหรับลูกค้ากลุ่มเป้าหมายจะครอบคลุมงานด้านการประกอบชิ้นงาน (Fabrication) และ
การติดตั้ง (Installation) อย่างไรก็ตาม บริษัทฯ จัดองค์กรโดยแบ่งหน่วยงาน
โดยใช้ลักษณะการปฏิบัติงานและประกอบกับพิจารณาที่ตั้งของพื้นที่ให้บริการลูกค้า
เพื่อสามารถให้บริการลูกค้าได้อย่างมีประสิทธิภาพ ดังนี้

(1) หน่วยงานงานวิศวกรรม (Engineering Department)

สำหรับงานด้านการออกแบบทางวิศวกรรม วิศวกรทำงานอย่างใกล้ชิดร่วมกับผู้เชี่ยวชาญของ GPS
ซึ่งชำนาญด้านการทำชุดอุปกรณ์ในการผลิตน้ำมันและก๊าซธรรมชาติ ทำให้ทีมวิศวกรของบริษัทฯ
ให้บริการงานออกแบบทางวิศวกรรมตั้งแต่ Conceptual Design, Front End Engineering
Design (FEED) จนถึง Detailed Design, งานช่วยจัดหา คัดเลือก
วัสดุและอุปกรณ์ที่เหมาะสมกับการปฏิบัติงาน (Procurement Assistant)
ครอบคลุมไปถึงการบริหารโครงการ (Project Management)

(2) หน่วยงานโรงงานประกอบติดตั้ง (Fabrication Department)

ในปี 2551 - 2552 บริษัทฯ ได้ขยายโรงงานและเพิ่มศักยภาพการผลิตที่โรงงานจังหวัดระยอง
เพื่อรองรับการเติบโตของงานประกอบโครงสร้าง (Fabrication)
เนื่องจากการขยายตัวของอุตสาหกรรมในอนาคต นอกจากนี้ บริษัทฯ ยังสามารถให้บริการการติดตั้ง
(Installation) ที่หน้างานของลูกค้า
ทำให้สาขาระยองมีศักยภาพด้านการติดตั้งเครื่องจักรอุปกรณ์ที่ใช้ในโรงงานอุตสาหกรรม โรงกลั่น
โรงเก็บผลิตภัณฑ์ ทั้งในส่วนวิศวกรรมเครื่องกล ไฟฟ้า งานท่อ เครื่องมือตรวจวัดและอื่นๆ

นอกจากนี้ บริษัทฯ ได้ลงทุนและขยายโรงงานที่จังหวัดสงขลา
เพื่อรองรับการเติบโตของงานการประกอบโครงสร้างจากลูกค้านอกชายฝั่งทะเล (Offshore)
ซึ่งโรงงานที่สงขลานี้ จัดได้ว่าเป็นศูนย์กลางของการให้บริการและงานสนับสนุนนอกชายฝั่งทะเล
(Offshore Facilities) ของอ่าวไทย อันได้แก่ งานจัดส่งบุคลากรด้านเทคนิค
งานจัดหาจัดซื้ออุปกรณ์เครื่องมือ เครื่องจักรให้กับลูกค้าในกลุ่มธุรกิจนี้
ภายในโรงงานประกอบด้วยงานตัดเจาะ (Cutting & Punching) ขึ้นรูปเหล็ก (Forming)
งานเชื่อม (Welding) งานเตรียมผิวเหล็ก (Blasting) และงานสี (Painting) ซึ่งบริษัทฯ มี
Blasting และ Paint Shop ที่จัดได้ว่าดีที่สุดในพื้นที่สงขลา

(3) หน่วยงานให้บริการการดำเนินงานและการซ่อมบำรุง (Oil & Gas Services
Department))

กว่า 20 ปีที่บริษัทฯ ให้บริการในด้านการจัดวิศวกร ช่างเทคนิค คนงาน
แก่ลูกค้าทั้งบนฝั่งและนอกฝั่งทะเล ที่ผ่านมาบริษัทฯ
ให้ความสำคัญและยึดมั่นในด้านความปลอดภัยและคุณภาพงาน โดยทั่วไป
บริการด้านการจัดหาแรงงานซึ่งรวมทั้งวิศวกรและเจ้าหน้าที่ไปประจำและรับผิดชอบงานที่แท่นขุดเจาะ
ซึ่งดูแลโดยสาขาสงขลามีลูกค้าหลัก คือ บริษัท เชฟรอนประเทศไทยสำรวจและผลิต จำกัด
และบริษัท เชฟรอน ออฟชอร์ (ประเทศไทย) จำกัด รวมถึงบริษัท ปตท.
สำรวจและผลิตปิโตรเลียม จำกัด (มหาชน) เมื่อพิจารณาในด้านการสร้างรายได้
ส่วนงานนี้ทำรายได้ประมาณร้อยละ 70 ให้แก่รายได้รวมทั้งหมดของสาขาสงขลา

บริษัทฯ ยังให้บริการเช่าอุปกรณ์สำหรับการทำงานทั้งบนฝั่งและนอกฝั่งทะเล
ทั้งนี้การส่งคนงานที่มีฝีมือตลอดจนเครื่องมือเข้าไปสู่หน้างานเป็นไปอย่างรวดเร็วฉับไวตามแผนงานที่วางไว้

(4) หน่วยงานให้บริการการตรวจสอบแบบไม่ทำลาย (Non Destructive Testing
Services)

บริษัท พี เอ อี เทคนิคอล เซอร์วิส จำกัด ซึ่งเป็นบริษัทย่อยของบริษัทฯ
เป็นผู้ให้บริการด้านทดสอบแบบไม่ทำลาย (Non Destructive Testing หรือ NDT)
แห่งแรกในประเทศไทย
โดยมีเจ้าหน้าที่ผู้มีความสามารถและมีประสบการณ์ด้านการทดสอบแบบไม่ทำลายในทุกประเภท
อาทิเช่น การทดสอบด้วยการฉายรังสี (Radiographic Testing)
การทดสอบโดยใช้อัลตราโซนิก (Ultrasonic Testing) การทดสอบโดยใช้การซึมของของเหลว
(Liquid Penetrant Testing) เป็นต้น สำหรับงานเชื่อมครอบคลุมการทดสอบงานโครงสร้าง
(Structure) และระบบท่อส่งน้ำมัน (Pipelines) ทั้งบนฝั่งและนอกฝั่งทะเล
บริษัทมีอุปกรณ์แบบเคลื่อนที่ ที่สามารถใช้ในโรงงานหรืองานสนาม
โดยมีเจ้าหน้าที่เป็นผู้เชี่ยวชาญด้านงานตรวจสอบ ซึ่งได้รับการอบรมและฝึกฝนอย่างดีมีประสิทธิภาพ
การอบรมตามคู่มือของบริษัท (Practice Control Manual Number QCP-13 (Rev-02))
ที่เทียบเท่ามาตรฐานสหรัฐอเมริกา (ASNT SNT-TC-1A)
โดยบุคลากรเหล่านี้ได้ออกไปทำงานตามที่ต่างๆ
ทั่วประเทศจนเป็นที่ยอมรับของลูกค้าอย่างกว้างขวาง

1.4.1.2 กลุ่มธุรกิจเกี่ยวกับโครงสร้างพื้นฐาน (Infrastructures)

บริษัทฯ เป็นหนึ่งในผู้นำธุรกิจก่อสร้างมีประสบการณ์มากว่า 40 ปี ทั้งด้านการวางแผน คำนวณต้นทุน
และก่อสร้างโครงการต่างๆ เพื่อให้มั่นใจว่างานมีคุณภาพสูงสุดตามที่ลูกค้าต้องการ บริษัทฯ
ดำเนินการออกแบบและผลิตงานตามความต้องการเฉพาะของลูกค้าโดยคำนึงถึงความปลอดภัยในการปฏิบัติงาน
คุณภาพมาตรฐาน และภายในต้นทุนที่เหมาะสม บริษัทฯ ให้ความสำคัญกับความปลอดภัยเป็นลำดับแรก
วิศวกรที่ประจำโครงการจะจัดแผนงานเพื่อตรวจสอบความปลอดภัย ความถูกต้อง
และคุณภาพของงาน ตลอดจนการติดตามความคืบหน้าโครงการ
เพื่อให้มั่นใจได้ว่าโครงการเป็นไปตามระยะเวลาที่กำหนด

ในส่วนงานก่อสร้าง บริษัทฯ รับงานก่อสร้างในหลายธุรกิจ อาทิเช่น งานอาคาร (Building
Works) งานระบบส่งสายส่งไฟฟ้า (Transmission Line) สถานีไฟฟ้าย่อย (Sub-Station)
และระบบโครงสร้างสาธารณูปโภคพื้นฐาน (Infrastructure) เป็นต้น ในบางกรณีบริษัทฯ
ว่าจ้างผู้รับเหมาช่วงเพื่อความเหมาะสม โดยพิจารณาจากเรื่องของระยะเวลา ทรัพยากร
ความพิเศษเฉพาะงาน บริษัทฯ
จะมอบหมายให้มีวิศวกรประจำเป็นผู้รับผิดชอบและควบคุมคุณภาพและความก้าวหน้าของงาน

รายชื่อคู่ค้า/ลูกค้าหลัก/โครงการที่เป็นผลงานของบริษัทฯ ในรอบ 5 ปีที่ผ่านมา (2549-2553)

+----+-------------------+-----+------------+-----------------------+
| ลำ | คู่ค้า/ลูกค้า/โครงการ  | ม   | ระยะเ      | ลักษณะงาน              |
| ดับ |                   | ูลค่า | วลาโครงการ |                       |
|    |                   | รวม |            |                       |
+----+-------------------+-----+------------+-----------------------+
|    |                   | (ล  |            |                       |
|    |                   | ้านบ |            |                       |
|    |                   | าท) |            |                       |
+----+-------------------+-----+------------+-----------------------+
| 1  | Unocal Thailand   | U   | 2535 -     | จัดหาบุค                |
|    | Limited           | nit | 2549       | ลากรด้านการบำรุงรักษาแท่น |
|    |                   | R   |            | ขุด                    |
|    |                   | ate |            | เจาะก๊าซธรรมชาติและน้ำมัน |
+----+-------------------+-----+------------+-----------------------+
| 2  | Sedco Forex       | U   | 2548:      | จัดส่งบุคลากร            |
|    | International     | nit | งานต่อเนื่อง  | ทำงานด้านบำรุงฐานขุด     |
|    | Inc.              | R   |            | เจาะน้ำมันและก๊าซธรรมชาติ |
|    |                   | ate |            | ในและต่างประเทศ        |
|    |                   |     |            | ประกอบและติดตั้งชิ้นส่วน    |
|    |                   |     |            | ฐานขุดเจาะก๊าซธรรมชาติ   |
+----+-------------------+-----+------------+-----------------------+
| 3  | บริษัท เชฟรอน       | 3   | ตั้งแต่ปี 2549 | จัดหาบุคลา              |
|    | ออฟชอร์            | 05. |            | กรด้านการบำรุงรักษาแท่นขุด |
|    | (ประเทศไทย) จำกัด  | 215 |            | เจาะก๊าซธรรมชาติและน้ำมัน |
+----+-------------------+-----+------------+-----------------------+
| 4  | SDH-EGAT FO 2547  | 125 | ก.ค.       | การจัดซ                |
|    | (กรมการสื่อสารทหาร  |     | 2547 -     | ื้อพร้อมติดตั้งอุปกรณ์ตามโครง |
|    | บก.สส.)           |     | ก.พ. 2549  | การร่มใช้ระบบใยแก้วนำแสง |
|    |                   |     |            | การไ                  |
|    |                   |     |            | ฟฟ้าฝ่ายผลิตแห่งประเทศไทย |
+----+-------------------+-----+------------+-----------------------+
| 5  | การไฟฟ้าส่วนภูมิภาค   | 315 | ตั้งแต่ปี 2549 | งานจ้างเหมาออกแบบ จัดหา |
|    |                   | .12 |            | พร้อมติดตั้งอุปกรณ         |
|    |                   |     |            | ์สื่อสัญญาณความเร็วสูง(SDH) |
+----+-------------------+-----+------------+-----------------------+
| 6  | บริษัท อินเตอร์เน็ต    | 70  | ต.ค. 2549  | งานซื้อข                |
|    | โปรโตคอล เน็ตเวิร์ค  | .58 | – ม.ค.     | ายพร้อมติดตั้งระบบและอุปกร |
|    | จำกัด              |     | 2550       | ณ์ให้บริการอินเตอร์เน็ตไร้สา |
|    | ทีโอที /IPN         |     |            | ยความเร็วสูงแบบใช้งานภาย |
|    |                   |     |            | นอกอาคาร(WirelessMAN) |
+----+-------------------+-----+------------+-----------------------+
| ลำ | คู่ค้า/ลูกค้า/โครงการ  | ม   | ระยะเ      | ลักษณะงาน              |
| ดับ |                   | ูลค่า | วลาโครงการ |                       |
|    |                   | รวม |            |                       |
|    |                   |     |            |                       |
|    |                   | (ล  |            |                       |
|    |                   | ้านบ |            |                       |
|    |                   | าท) |            |                       |
+----+-------------------+-----+------------+-----------------------+
| 7  | สำน               | 29  | มิ.ย. 2548  | บริการรถให้เช่า          |
|    | ักงานคณะกรรมการกิจก | .24 | – พ.ย.     |                       |
|    | ารโทรคมนาคมแห่งชาติ |     | 2549       |                       |
+----+-------------------+-----+------------+-----------------------+
| 8  | บริษัท ไทยออยล์ จำกัด | 5   | มี.ค. 2550  | งาน                   |
|    | (มหาชน)           | .44 | – ต.ค.     | ล้างถังและทำความสะอาดถึง |
|    |                   |     | 2550       | ตรวจสอบสภาพและอุปกรณ์   |
+----+-------------------+-----+------------+-----------------------+
| 9  | FPSO Rubicon –    | 14  | พ.ค.       | Manpower, equipment   |
|    | Vantage           |     | 2551 -     | rental, installation  |
|    |                   |     | ก.ค. 2551  | and commissioning     |
|    |                   |     |            | assistance            |
+----+-------------------+-----+------------+-----------------------+
| 10 | Chevron Thailand, | 200 | งานต่อเนื่อง  | Upstream services:    |
|    | Sedco, KCA        |     |            | Manpower, fabrication |
|    | Deutag/ Swiber/   |     |            | and equipment rental  |
|    | Transocean        |     |            |                       |
+----+-------------------+-----+------------+-----------------------+
| 11 | ลูกค้าโรงกลั่นปิโตรเคมี | 76  | งานต่อเนื่อง  | ออกแบบ จัดซื้อ           |
|    |                   |     |            | และติดตั้งระบบควบคุมไฟฟ้า  |
+----+-------------------+-----+------------+-----------------------+
| 12 | บริษัท โตโย-ไทย     | 20  | ก.ค.       | ติดตั้งระบบ Instrument   |
|    | คอร์ปอเรชั่น จำกัด    | .54 | 52-ก.พ. 53 |                       |
|    | (มหาชน)           |     |            |                       |
+----+-------------------+-----+------------+-----------------------+
| 13 | IRPC PLC          | 75  | ก.พ. 2552  | ออกแบบ จัดซื้อ           |
|    |                   | .63 | – ต่อเนื่อง   | และติดตั้งระบบควบคุมไฟฟ้า  |
+----+-------------------+-----+------------+-----------------------+
| 14 | J.Ray McDermott   | 55  | ธ.ค. 2552  | Platong Gas II        |
|    | (for Chevron)     | .75 | – มิ.ย.     | Project: Chemical     |
|    |                   |     | 2553       | Injection Package and |
|    |                   |     |            | Atmospheric Tanks     |
+----+-------------------+-----+------------+-----------------------+
| 15 | การไฟฟ้าฝ่ายผลิต     | 35  | ก.ค.       | Supply and            |
|    |                   | 7.7 | 2552 -     | construction of       |
|    |                   |     | มิ.ย. 2553  | 230/115 KV Udon Thani |
|    |                   |     |            | 3 Substation Project  |
+----+-------------------+-----+------------+-----------------------+
| 16 | บมจ. นวนคร        | 59  | ส.ค. 2551  | งานร                  |
|    | โครงการนวไพรเวซี่   | 4.2 | – พ.ค.     | ับเหมาก่อสร้างอาคารพาณิชย์ |
|    |                   |     | 2554       | (ตลาด) 3 และ          |
|    |                   |     |            | อาคารที่พักอาศัย 8 ชั้น 10  |
|    |                   |     |            | อาคาร                 |
+----+-------------------+-----+------------+-----------------------+
| 17 | บริษัท เกรซแลนด์     | 620 | ส.ค. 53 -  | จ้างเหมา, ก่อสร้างรีสอร์ท  |
|    | เขาหลักจำกัด        | .60 | ธ.ค. 54    | และโรงแรม             |
+----+-------------------+-----+------------+-----------------------+
| 18 | บริษัท ซัมซุง เฮฟวี่    | 91  | ก.ย. 53-   | ก่อสร้างอาคาร Relay 4   |
|    | อินดัสตรี้(ประเทศไทย) | .71 | ธ.ด. 53    | หลัง                   |
|    | จำกัด              |     |            | สถานีไฟฟ้าแรงสูงท่าตะโก   |
|    |                   |     |            | นครสวรรค์ กฟผ.         |
+----+-------------------+-----+------------+-----------------------+
| 19 | ลูกค้าอื่นๆ           | 303 | งานต่อเนื่อง  | -งานตรวจสอบเหล็ก       |
|    |                   | .67 |            | แบบไม่ต้องทำลายโครงสร้าง |
|    |                   |     |            | (NDT)งานท             |
|    |                   |     |            | ดสอบตรวจสอบเหล็กท่อโลหะ |
|    |                   |     |            |                       |
|    |                   |     |            | -งานวิศวกรรม ออกแบบ    |
|    |                   |     |            |                       |
|    |                   |     |            | -งานรับเหมาก่อสร้าง      |
+----+-------------------+-----+------------+-----------------------+

1.4.2 การตลาดและภาวะการแข่งขันทางการตลาด

1.4.2.1 นโยบายและลักษณะการตลาด

(1) กลยุทธ์การแข่งขัน

บริษัทฯ
มุ่งเน้นและให้ความสำคัญกับคุณภาพของงานรวมถึงการให้บริการทั้งก่อนและหลังการดำเนินงานโครงการ
ซึ่งทางบริษัทฯ เชื่อว่าจุดนี้จะสร้างความประทับใจให้แก่ลูกค้า กลยุทธ์ทางการตลาดที่บริษัทฯ
ใช้สามารถสรุปได้ดังนี้

ก. ชื่อเสียงของบริษัทฯ

เนื่องจากบริษัทฯ ได้ดำเนินธุรกิจมาเป็นระยะเวลากว่า 40 ปี ซึ่งที่ผ่านมาผลงานของบริษัทฯ
เป็นผลงานที่มีคุณภาพ ตรงตามความต้องการของลูกค้า โครงการเสร็จตามกำหนดการ
และงบประมาณที่วางไว้ จากผลงานและชื่อเสียงของบริษัท ฯ ดังกล่าว ทำให้บริษัทฯ เป็นที่ยอมรับ
และได้รับความไว้วางใจจากลูกค้าทั้งในและต่างประเทศให้เป็นผู้ดำเนินการในโครงการต่างๆ
มากมาย

ข. คุณภาพของพนักงาน

เนื่องจากธุรกิจก่อสร้างจำเป็นต้องใช้ความรู้ และความชำนาญของบุคคลในหลายๆ สาขา
นับตั้งแต่ระดับวิศวกรจนถึงระดับพนักงาน บริษัทฯ ให้ความสำคัญในเรื่องประสิทธิภาพของบุคลากร
จึงได้มีการฝึกอบรมวิชาการและเทคโนโลยีใหม่ๆ อยู่เสมอ
รวมทั้งให้ผลตอบแทนในรูปของเงินเดือนและสวัสดิการในระดับที่น่าพอใจ
ส่งผลให้พนักงานปฏิบัติงานกับบริษัทฯ เป็นระยะเวลานาน นอกจากนี้แล้วการที่บริษัทฯ
ได้รับใบอนุญาตจากกระทรวงแรงงานให้เป็นผู้ฝึกหัดทดสอบ
และออกประกาศนียบัตรให้กับช่างเชื่อมและช่างประกอบ ส่งผลให้บริษัทฯ
มีโอกาสคัดเลือกบุคลากรที่มีความสามารถและความชำนาญเพื่อทำงานร่วมกับบริษัทฯ

ค. ความปลอดภัยในการปฏิบัติงาน

ในการปฏิบัติงานนั้น เนื่องจากลักษณะงานของบริษัทฯ เป็นงานที่ต้องใช้ความสามารถ ความชำนาญ
และความระมัดระวังสูง ทั้งนี้ที่ผ่านมาบริษัทฯ
ประสบความสำเร็จในเรื่องความปลอดภัยในการปฏิบัติงาน
โดยสามารถปฏิบัติงานได้โดยไม่มีอุบัติเหตุเกิดขึ้นในหลายๆ โครงการที่ผ่านมา นอกจากนี้ บริษัทฯ
ยังมีหน่วยรักษาความปลอดภัย ซึ่งรับผิดชอบโดยตรงในด้านนี้ เนื่องจากทางบริษัทฯ
คำนึงว่าความปลอดภัยในการดำเนินงานของพนักงาน ย่อมมีความสำคัญในระดับสูง

ง. ความแตกต่างในผลิตภัณฑ์และบริการ

บริษัทฯ มีผู้ถือหุ้นใหญ่เป็นผู้เชี่ยวชาญด้านเทคโนโลยีการสร้างอุปกรณ์ผลิตน้ำมันและก๊าซธรรมชาติ
ทำให้มีความแตกต่างเหนือคู่แข่ง นอกจากนี้บริษัทฯ ได้ให้ความสำคัญกับระบบการจัดการคุณภาพ ISO
9001 โดยเน้นการวางมาตรฐานการปฏิบัติงาน ระบบเอกสาร
และมีการฝึกอบรมพนักงานด้านการให้บริการ เพื่อให้ลูกค้าสัมผัสได้ถึงบริการที่แตกต่าง

จ. การเลือกกลุ่มตลาดเป้าหมายที่ชัดเจน

บริษัทฯ มีประสบการณ์การผลิต และการบริการในอุตสาหกรรมน้ำมัน ก๊าซ และปิโตรเคมีที่ยาวนาน
ดังนั้น
การเลือกพัฒนากลุ่มตลาดในอุตสาหกรรมนี้จะสามารถสร้างความได้เปรียบในการแข่งขันในระยะยาวให้กับบริษัทฯ

ฉ. การวางตำแหน่งบริษัทเป็นศูนย์กลางของการจัดทรัพยากร

การที่บริษัทฯ มีโครงข่ายธุรกิจของกลุ่มผู้ถือหุ้นใหญ่กระจายอยู่หลายประเทศ
และผู้บริหารมีประสบการณ์ด้านต่างประเทศในอุตสาหกรรมน้ำมัน ก๊าซ และปิโตรเคมีเป็นอย่างดี
ทำให้บริษัทฯ สามารถวางตำแหน่งเป็นศูนย์กลางของการจัดการทรัพยากรสู่โครงข่ายต่างประเทศ

(2) ลักษณะของลูกค้าและกลุ่มเป้าหมาย

ลูกค้าของบริษัทฯ สามารถแบ่งได้เป็น 2 กลุ่มตามลักษณะของธุรกิจ ได้แก่
ลูกค้ากลุ่มงานไฮโดรคาร์บอน และลูกค้ากลุ่มงานโครงสร้างพื้นฐาน ลักษณะของลูกค้าทั้ง 2 กลุ่มนี้
จะมีทั้งภาครัฐรวมถึงรัฐวิสาหกิจ และเอกชน หรือในแง่ที่ตั้งของลูกค้า สัดส่วนลูกค้าทั้ง 2 ด้าน
จะเปลี่ยนแปลงตามสภาพเศรษฐกิจ และสภาวการณ์ต่างๆ ดังนั้น การดำเนินงานของบริษัทฯ
ไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ อย่างไรก็ตาม
ลูกค้าในกลุ่มอุตสาหกรรมสำรวจและขุดเจาะน้ำมัน โรงกลั่นน้ำมัน โรงแยกก๊าซ
โรงงานอุตสาหกรรมปิโตรเคมี และอุตสาหกรรมหนักต่างๆ ถือเป็นกลุ่มลูกค้าหลักของบริษัทฯ

ที่ผ่านมา บริษัทฯ รับงานของส่วนราชการน้อยเมื่อเทียบกับงานจากเอกชน
ซึ่งมีสาเหตุเนื่องมาจากว่าบริษัทฯ
มีการปรับเปลี่ยนโครงสร้างเพื่อมุ่งเน้นงานก่อสร้างของอุตสาหกรรมพลังงาน
ซึ่งในการรับงานจากหลายๆ องค์กรชั้นนำของกลุ่มพลังงาน
จำเป็นที่จะต้องได้รับการรับรองจากบริษัทนั้นๆ ก่อน ดังนั้นบริษัทฯ
จึงต้องมีการพัฒนาตลอดระยะเวลาที่ผ่านมา และในขณะนี้ บริษัทฯ
ได้ผ่านการรับรองจากลูกค้าหลายราย ซึ่งส่งผลให้บริษัทฯ
จะได้รับมอบหมายงานจากหน่วยงานเหล่านี้มากขึ้น นอกจากนี้ บริษัทฯ
เน้นการเข้าถึงฐานลูกค้าในเชิงรุกมากขึ้น ซึ่งคาดว่าจะทำให้บริษัทฯ ได้รับงานมากขึ้นเช่นกัน

(3) การจำหน่ายและช่องทางการจัดจำหน่าย

งานทางด้านการก่อสร้าง และการให้บริการอุตสาหกรรมด้านพลังงานนั้น
โดยมากมักจะเป็นการเข้าร่วมประมูลทั้งของราชการและเอกชน
ซึ่งเป็นลักษณะคล้ายคลึงกันระหว่างบริษัทในและต่างประเทศ นอกจากนี้
มีงานบางส่วนที่ลูกค้าเชื่อถือในผลงานของบริษัทฯ ที่ผ่านมาในอดีต
มีผลให้ลูกค้าเหล่านั้นมอบหมายงานให้กับบริษัทฯ อย่างต่อเนื่อง ลักษณะการรับงานส่วนใหญ่บริษัทฯ
จะเป็นผู้รับเหมาโดยตรง (Main Contractor) คือการรับงานจากเจ้าของโครงการโดยตรง

ในการเข้าร่วมประมูลงานนั้น ลูกค้ามักจะให้มีการประมูลงานเป็นส่วนๆ เช่น
งานทางด้านการก่อสร้าง งานทางด้านการจัดหาวัตถุดิบ หรืองานทางด้านบุคลากร เป็นต้น ดังนั้น
บริษัทฯ จึงเข้าร่วมประมูลงานในส่วนที่มีความเชี่ยวชาญ โดยในโครงการหนึ่งๆ บริษัทฯ
อาจจะรับงานมากกว่า 1 ส่วน เช่น รับงานทั้งทางด้านก่อสร้าง งานติดตั้งเครื่องจักรและอุปกรณ์
และงานทางด้านการจัดหาบุคลากร

(4) นโยบายของบริษัทฯ

นโยบายหลักของบริษัทฯ ในขณะนี้ มีความชัดเจนว่าบริษัทฯ มุ่งเน้นไปในงานด้านไฮโดรคาร์บอน
ส่วนการกำหนดราคาของงาน หรือมูลค่าในการประมูลแต่ละโครงการ บริษัทฯ
มีนโยบายให้กำหนดโดยคำนึงถึงต้นทุนหลักในการดำเนินการ และพิจารณาราคาตลาดในขณะนั้น
ราคาของคู่แข่งทางการค้า ความซับซ้อน และประเภทของงาน ระยะเวลาในการดำเนินงาน
รวมไปถึงเงื่อนไขในการชำระเงิน

(5) การวิเคราะห์จุดอ่อน จุดแข็ง โอกาส และอุปสรรค (SWOT Analysis)

5.1 จุดแข็ง (Strength) 

-   บริษัทฯ ได้ให้บริการแก่ลูกค้าในธุรกิจประเภทนี้มากว่า 40 ปี

-   บริษัทฯ มีความสามารถในการปรับธุรกิจหลักตามสภาพแวดล้อมรวมถึงเศรษฐกิจที่เปลี่ยนไป
    เนื่องจากบริษัทฯ มีศักยภาพในการให้บริการหลายด้าน

-   ราคาของบริการได้มาตรฐานเมื่อเทียบกับคุณภาพของงาน

-   มีคู่แข่งในงานด้านพลังงานน้อย

-   เป็นพันธมิตรทางธุรกิจกับบริษัทชั้นนำของโลก

    -   มีโอกาสที่จะได้รับความรู้ใหม่ๆ รวมไปถึงเทคโนโลยีจากพันธมิตร

    -   มีความสัมพันธ์อันดีกับบริษัทชั้นนำในต่างประเทศ

5.2 จุดอ่อน (Weakness)

-   งานทางด้านก่อสร้าง มีความไม่แน่นอนในการชนะการประมูลโครงการต่างๆ
    เนื่องจากเป็นธุรกิจที่มีการแข่งขันสูง

-   ในบางครั้ง เมื่อได้งานทางด้านพลังงานขนาดใหญ่มาแล้ว แต่ไม่สามารถหาบุคลากร เช่น
    ช่างเชื่อมที่ทำงานในทะเล มาทำงานได้ในทันที
    เนื่องจากมีการแย่งตัวบุคลากรที่มีคุณภาพในตลาดแรงงานพอสมควร

5.3 โอกาส (Opportunities) 

-   การฟื้นตัวของเศรษฐกิจ ทำให้ธุรกิจที่มีการลงทุนสูง
    โดยเฉพาะด้านพลังงานที่มีแนวโน้มการลงทุนเพิ่มขึ้นเรื่อยๆ

-   ความต้องการด้านพลังงานยังมีอยู่สูง

5.4 อุปสรรค (Threats) 

-   ความไม่แน่นอนของการฟื้นตัวทางเศรษฐกิจ หรือการฟื้นตัวเป็นในลักษณะที่ไม่มั่นคง
    ปัจจัยนี้มีโอกาสส่งผลกระทบให้มีการชะลอตัวหรือหยุดชะงักการลงทุนในอุตสาหกรรมต่างๆ
    รวมถึงปัจจัยจากสิ่งแวดล้อม เช่นการต่อต้านการลงทุนจากสังคม

-   ประเทศขาดเสถียรภาพทางการเมือง

1.4.2.2 ภาวะการแข่งขัน

นับตั้งแต่ปี 2544 จนถึงปี 2553 ธุรกิจก่อสร้างในประเทศมีการเติบโตอย่างมาก
เนื่องจากได้รับปัจจัยสนับสนุนจากการลงทุนในโครงการต่างๆ ของภาครัฐ
ประกอบกับการขยายตัวในด้านการลงทุนของภาคเอกชน ซึ่งเป็นผลมาจากมาตรการต่างๆ
ที่รัฐบาลใช้ในการกระตุ้นภาคอสังหาริมทรัพย์ อาทิ การปรับปรุงโครงสร้างหนี้ภาคอสังหาริมทรัพย์
มาตรการภาษีเพื่อสนับสนุนการซื้อขายอสังหาริมทรัพย์
และมาตรการภาษีเพื่อสนับสนุนการขายที่อยู่อาศัยเดิมเพื่อซื้อที่อยู่อาศัยใหม่ เป็นต้น

อย่างไรก็ตาม บ่อยครั้งที่ธุรกิจด้านนี้จะเป็นกลุ่มแรกๆ ที่ได้รับผลกระทบจากสภาวะเศรษฐกิจที่ตกต่ำ
เช่น เมื่อโลกเกิดวิกฤตเศรษฐกิจครั้งใหญ่ในปี 2540 และ 2550 นั้น
อุตสาหกรรมด้านอสังหาริมทรัพย์ได้รับผลกระทบอย่างใหญ่หลวง ซึ่งต้องอาศัยเวลาในการฟื้นตัว
ดังนั้น เพื่อความอยู่รอดในอุตสาหกรรมนี้ บริษัทต่างๆ จะต้องมีทิศทางการดำเนินธุรกิจที่ถูกต้อง
และมีกลยุทธ์ในการดำเนินงาน ที่ชัดเจน

(1) จำนวนและสภาพการแข่งขันในอุตสาหกรรม

บริษัทที่ดำเนินธุรกิจก่อสร้างมีมากกว่า 600 บริษัท ซึ่งประกอบด้วยบริษัทไทย บริษัทต่างประเทศ
และกิจการร่วมค้า โดยส่วนใหญ่จะแข่งขันกันในด้านราคาเป็นหลัก อย่างไรก็ตาม วัตถุดิบ ชื่อเสียง
ความเชี่ยวชาญ และความสัมพันธ์ที่ดีต่อกันก็ถือเป็นกลยุทธ์ที่สำคัญที่ใช้ในการแข่งขันของอุตสาหกรรมนี้

(2) ขนาดของบริษัทฯ เมื่อเทียบกับคู่แข่ง

บริษัทฯ มีขนาดไม่ใหญ่นักเมื่อเทียบกับคู่แข่งที่รับงานก่อสร้างจากหน่วยราชการ
หรือรัฐวิสาหกิจเป็นหลัก อย่างไรก็ตาม บริษัทฯ
มีความสามารถในการแข่งขันสูงเมื่อเทียบกับคู่แข่งขันที่รับงานจากหน่วยงานเอกชนเป็นหลัก
แต่ในอนาคตเมื่อบริษัทฯ ขยายตัวและมีขอบข่ายการดำเนินงานมากขึ้น
เชื่อว่าจะมีขีดความสามารถเพียงพอในการรับงานจากหน่วยงานราชการ หรือรัฐวิสาหกิจเพิ่มขึ้น

(3) สภาพปัญหาเกี่ยวกับวัตถุดิบ

วัตถุดิบที่บริษัทฯ ใช้ในโครงการก่อสร้างขึ้นอยู่กับความต้องการของลูกค้า
ซึ่งส่วนใหญ่เป็นวัตถุดิบที่มีการซื้อขายอยู่ทั่วไป สามารถใช้ทดแทนกันได้ และมีผู้จัดจำหน่ายหลายราย
บริษัทฯ จึงไม่ประสบปัญหาวัตถุดิบขาดแคลน สำหรับการจัดหาอุปกรณ์ในลักษณะพิเศษ
ก็จะจัดซื้อจากผู้จัดจำหน่ายในประเทศก่อน โดยการชำระเงินค่าวัตถุดิบจะมีทั้งการชำระเป็นเงินสด
และมีข้อตกลงการให้เครดิตจากผู้จัดจำหน่าย หรือเลตเตอร์ออฟเครดิต อย่างไรก็ตาม บริษัทฯ
จะพยายามควบคุมต้นทุนวัตถุดิบให้อยู่ในงบประมาณที่กำหนดไว้
เพื่อไม่ให้กระทบกับกำไรหากเกิดภาวะราคาวัตถุดิบผันผวน

1.4.3 การผลิตหรือการจัดหาผลิตภัณฑ์เพื่อจำหน่าย

1.4.3.1 ลักษณะการจัดให้ได้มาซึ่งผลิตภัณฑ์

(1) กำลังการผลิตและปริมาณการผลิต

บริษัทฯ มีขั้นตอนในการดำเนินงานดังรายละเอียดต่อไปนี้

ขั้นตอนในการดำเนินงานของบริษัทฯ มีทั้งลักษณะการเป็นผู้รับเหมาโดยตรง (Main Contractor)
และผู้รับเหมาช่วง (Sub-Contractor) ซึ่งบริษัทฯ
จะรับงานก่อสร้างโดยการติดต่อกับผู้ว่าจ้างโดยตรงผ่านวิธีการประกวดราคา หรือการเจรจารับงาน
โดยฝ่ายบริหารของบริษัทฯ
จะมีหน้าที่และความรับผิดชอบในการติดต่อหางานซึ่งจะมีทั้งกรณีที่ลูกค้าติดต่อเข้ามาเอง
หรือกรณีที่เสนอต่อลูกค้า โดยจะได้ข้อมูลโครงการใหม่ๆ จากการติดตามข่าวสารข้อมูลต่างๆ
โดยทั่วไปมีการตกลงจ้างงานมี 2 วิธี คือ

1. การประกวดราคา การรับงานจากลูกค้าลักษณะนี้ บริษัทฯ
จะติดตามข่าวการประกวดราคาตามประกาศจากทางหนังสือพิมพ์
หรือจากบริษัทที่ปรึกษาหรือบริษัทออกแบบ
แล้วมอบหมายให้ฝ่ายประมาณการต้นทุนคำนวณต้นทุนและค่าใช้จ่ายที่จะเกิดขึ้น จากนั้นบริษัทฯ
ส่งราคาเข้าร่วมประกวดโดยดำเนินการตามขั้นตอนที่หน่วยงานต่างๆ กำหนด

2. การเจรจา เป็นลักษณะที่บริษัทฯ เข้าไปเจรจาตั้งแต่ต้น โดยไม่มีการประกวดราคา กล่าวคือ
เป็นการเข้าไปเสนองานหรืออาจเป็นการที่ทางลูกค้าติดต่อเฉพาะเจาะจงเลือกบริษัทฯ
ให้เป็นผู้ก่อสร้าง โดยปกติวิธีนี้มักจะใช้กับลูกค้าเก่าและมีความสัมพันธ์ที่ดีระหว่างกัน
หลังจากมีการตกลงกันในเรื่องราคาและเงื่อนไขต่างๆ แล้ว
จึงจะทำการลงนามสัญญาว่าจ้างกันต่อไป

ขั้นตอนในการดำเนินงานหลังจากบริษัทฯ รับงานมีดังต่อไปนี้

1. การแบ่งงาน บริษัทฯ จะพิจารณาประเภทของงาน
แล้วส่งต่อให้ฝ่ายที่เกี่ยวข้องรับผิดชอบเป็นส่วนๆ ไป เช่น งานทางด้านการจัดซื้ออุปกรณ์ เครื่องจักร
วัสดุต่างๆ และด้านบุคลากร

2. แต่งตั้งผู้จัดการโครงการ (Project Manager) เป็นผู้มีหน้าที่รับผิดชอบในทุกๆ
ด้านของโครงการ
โดยดูแลความก้าวหน้าของโครงการและการควบคุมงานให้ดำเนินไปตามแผนงานที่ได้วางไว้

3. การวางแผนรายละเอียดของโครงการ
ผู้จัดการโครงการเป็นผู้กำหนดตารางโครงการให้มีความเหมาะสมกับเงื่อนไข
ระยะเวลาและงบประมาณที่ได้วางไว้ รวมทั้งการวางแผนกำลังคน
โดยจำแนกตามประเภทของงานและประเภทของคนงาน นอกจากนี้
ยังเป็นผู้จัดทำตารางการทำงานโดยละเอียดในแต่ละช่วงของโครงการ

4. การดำเนินการก่อสร้าง ในระหว่างการดำเนินการก่อสร้าง
ผู้จัดการโครงการมีหน้าที่ในการควบคุมและติดตามความก้าวหน้าของงาน
โดยจะรักษาอัตราความก้าวหน้าของงานให้เป็นไปตามที่วางไว้

5. การรายงานและการบันทึกผล ผู้เกี่ยวข้องและรับผิดชอบในแต่ละสายงาน
จะทำการรายงานผลเกี่ยวกับรายละเอียดของงานที่ทำ การใช้วัสดุก่อสร้าง ต้นทุน
คุณภาพและปริมาณงาน โดยจะรายงานต่อผู้บังคับบัญชาตามลำดับของสายงาน

6. การติดตามและการตรวจสอบ เมื่อผู้จัดการโครงการได้รับรายงานจากผู้ที่เกี่ยวข้อง
จะตรวจสอบเปรียบเทียบกับแผนงานที่วางไว้

7. การตรวจเช็คความเรียบร้อยก่อนส่งมอบ ในกรณีที่มีข้อผิดพลาดของงาน
ผู้จัดการโครงการจะให้มีการแก้ไขข้อผิดพลาด
และตรวจความเรียบร้อยของงานอีกครั้งก่อนที่จะส่งมอบให้ลูกค้าต่อไป

ขั้นตอนในการคัดเลือกผู้รับเหมาช่วง

หลังจากที่บริษัทฯ ได้รับเลือกให้เป็นผู้รับเหมาหลัก บริษัทฯ จะพิจารณาคัดเลือกผู้รับเหมาช่วง
โดยในเบื้องต้นบริษัทฯ จะคัดเลือกผู้รับเหมาช่วงตามประเภทของงาน
โดยพิจารณาศักยภาพของผู้รับเหมาช่วงนั้นๆ หรือพิจารณาผู้รับเหมาช่วงที่มีผลงานที่ดีกับบริษัทฯ
มาก่อน ส่วนการตกลงว่าจ้างบริษัทฯ จะพิจารณาเงื่อนไขที่ดีที่สุด
และควบคุมค่าใช้จ่ายให้อยู่ในงบประมาณของโครงการนั้นๆ

การคัดเลือกผู้รับเหมาช่วง สามารถแบ่งออกเป็น 2 วิธี คือ

1. การเปรียบเทียบราคาและข้อเสนอทางด้านเทคนิค บริษัทฯ
จะเรียกผู้รับเหมาช่วงให้เสนอราคาโดยเปรียบเทียบกับราคากลาง ซึ่งบริษัทฯ ได้คำนวณไว้แล้ว
โดยจะเลือกผู้รับเหมาช่วงที่เสนอราคาต้นทุนของบริษัทฯ ต่ำที่สุด
และมีข้อเสนอทางด้านเทคนิคถูกต้อง ประกอบกับความน่าเชื่อถือของผู้รับเหมาช่วง
เพื่อให้เกิดความมั่นใจว่าผู้รับเหมาช่วงสามารถปฏิบัติงานได้ถูกต้องตามข้อกำหนดของโครงการนั้นๆ
เป็นอย่างดี

2. การเจรจาต่อรอง บริษัทฯ จะต่อรองราคาให้อยู่ในงบประมาณ และเงื่อนไขของบริษัทฯ

รายละเอียดโครงการในปัจจุบัน ณ วันที่ 31 ธันวาคม 2553

วัตถุดิบและผู้แทนจำหน่ายวัตถุดิบ

การจัดหาวัตถุดิบ ส่วนใหญ่บริษัทฯ จะได้จากเจ้าของโครงการเป็นผู้จัดหาให้

1.4.3.2 ผลกระทบต่อสิ่งแวดล้อม

บริษัทฯ
จัดให้มีเจ้าหน้าที่ประจำในแต่ละโครงการเพื่อดูแลในด้านความปลอดภัยในการดำเนินการก่อสร้าง
รวมถึงผลกระทบต่อสิ่งแวดล้อมต่างๆ โดยจะตรวจสอบและควบคุมขั้นตอนต่างๆ ในการก่อสร้าง
และมีการบริหารจัดการของเสีย
และเศษวัสดุที่เหลือจากการก่อสร้างเพื่อมิให้เกิดผลเสียด้านมลภาวะ และต่อสิ่งแวดล้อม

1.4.4 งานที่ยังไม่ได้ส่งมอบ

งานที่บริษัทฯ ยังไม่ได้ส่งมอบรายการหลักๆ ณ วันที่ 31 ธันวาคม 2553 มีรายละเอียดดังนี้

  ------ ------------------- ----------------------------------------- ----------
  ลำดับ   โครงการ             ลักษณะงาน                                  มูลค่างาน
                                                                       (ล้านบาท)

  1      JRM Mc Dermott      งานออกแบบ                                 26
                             และสร้างชุดฉีดสารเคมีในกระบวนการผลิตน้ำมัน       

  2      บมจ. นวนคร          งานรับเหมาก่อสร้างอาคารพาณิชย์ (ตลาด) 3 อาคาร  579
         โครงการนวไพรเวซี่     อาคารที่พักอาศัย 8 ชั้น 10 อาคาร                

  3      บจ. เชฟรอน ออฟชอร์   งานด้านธุรกิจต้นน้ำ                            8
         (ประเทศไทย)                                                   

  4      NDT Services ปี 2552 งานทดสอบเหล็กท่อโลหะในอุตสาหกรรมโรงกลั่นน้ำมัน   44.3
                             อาคารสูง โรงงานอุตสาหกรรมงาน X-RAY          
                             ท่อและถังแก๊ส                                

  5      บจ. เอสโซ่           สัญญาบริการหลังการขาย ระบบไฟฟ้า และการก่อสร้าง  97.43
         (ประเทศไทย)                                                   

  6      บมจ. ไออาร์พีซี        สัญญารายปีการบริการระบบไฟส่องสว่าง             3.74

  7      บมจ. โตโย-ไทย       งานติดตั้งเครื่องมือและอุปกรณ์                    4.94
         คอร์ปอเรชั่น                                                     

  8      Solvay Peroxythai   งานติดตั้งอุปกรณ์ไฟฟ้า และเครื่องมือควบคุม          8.98
         Co., Ltd.                                                     
  ------ ------------------- ----------------------------------------- ----------